**Likumprojekta „Grozījums likumā „Par obligāto sociālo apdrošināšanu pret nelaimes gadījumiem darbā un arodslimībām””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts „Grozījums likumā „Par obligāto sociālo apdrošināšanu pret nelaimes gadījumiem darbā un arodslimībām”” (turpmāk – likumprojekts) izstrādāts, lai precizētu mēnesī izmaksājamā slimības pabalsta, atlīdzības par darbspēju zaudējumu sakarā ar nelaimes gadījumiem darbā un arodslimībām, atlīdzības par apgādnieka zaudējumu, un vienreizēju pabalstu kopējo maksimālo summu. Likumprojekts izstrādāts, pamatojoties uz Ministru kabineta 2019.gada 17.septembra sēdes protokola Nr.42 34.§ 27. un 37.punktā dotajiem uzdevumiem – sagatavot grozījumus likumā “Par valsts pensijām” un līdz 2019.gada 25.septembrim iesniegt izskatīšanai Ministru kabinetā budžeta likumprojektu paketē.Likumprojekts stāsies spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2019.gada 17.septembra Ministru kabineta sēdes protokola Nr.42 34.§ 27. un 37.punktā dotie uzdevumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts sociālo pabalstu likuma 15.panta pirmajā daļā noteiktajam deleģējumam valsts sociālo pabalstu apmēru nosaka Ministru kabinets. Attiecīgi valsts sociālā nodrošinājuma pabalsta apmērs noteikts Ministru kabineta 2009.gada 22.decembra noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”. Šobrīd Valsts sociālā nodrošinājuma pabalsta apmērs vispārējā gadījumā ir 64,03 *euro*, bet personām ar invaliditāti no bērnības - 106,72 *euro*. Piešķirot valsts sociālā nodrošinājuma pabalstu personām ar I invaliditātes grupu, iepriekš minētajam pabalsta apmēram piemēro koeficientu 1,3, bet personām ar II invaliditātes grupu – koeficientu 1,2. Attiecīgi valsts sociālā nodrošinājuma pabalsta apmērs personām ar I invaliditātes grupu ir 83,24 *euro*, bet personām ar invaliditāti no bērnības – 138,73 *euro*. Personām ar II invaliditātes grupu tas ir 76,84 *euro*, bet personām ar invaliditāti no bērnības – 128,06 *euro*. Savukārt personas ar III invaliditātes grupu saņem valsts sociālā nodrošinājuma pabalstu 64,03 *euro* apmērā, bet ar invaliditāti no bērnības – 106,76 *euro* apmērā.Ar 2020.gadu ir plānots personām ar invaliditāti paaugstināt valsts sociālā nodrošinājuma pabalsta apmēru, to paaugstinot no 64,03 *euro* uz 80 *euro*, bet personām ar invaliditāti no bērnības no 106,72 *euro* uz 122,69 *euro*. Līdz ar to personām ar invaliditāti valsts sociālā nodrošinājuma pabalsts būs šāds:

|  |  |  |
| --- | --- | --- |
| **invaliditātes grupa** | **koeficients** | **jaunie apmēri** |
|  |  | valsts soc.nodr.pab.(vsnp) 80,00 *euro* | vsnpar inv.no bērnības122,69 *euro* |
| I grupa | 1.3 | 104,00 *euro* | 159,50*euro* |
| II grupa | 1.2 | 96,00 *euro* | 147,23*euro* |
| III grupa | vsnp | 80,00*euro* | 122,69*euro* |

Likuma „Par obligāto sociālo apdrošināšanu pret nelaimes gadījumiem darbā un arodslimībām”” (turpmāk – likums) 13.panta trešā daļa nosaka, ka apdrošinātai personai, kurai saskaņā ar nelaimes gadījumu darbā vai arodslimību ir noteikta invaliditātes grupa, piešķirtā atlīdzība par darbspēju zaudējumu nedrīkst būt mazāka par likumā “Par valsts pensijām” atbilstošajai invaliditātes grupai noteikto invaliditātes pensijas minimālo apmēru. Ņemot vērā, ka ar 2020.gadu tiks paaugstināts valsts sociālā nodrošinājuma pabalsts invaliditātes gadījumā, tad palielināsies arī invaliditātes pensijas minimālais apmērs, ko nosaka, ņemot vērā valsts sociālā nodrošinājuma apmēru, kuram I invaliditātes grupas gadījumā piemēro koeficientu 1,6, bet II invaliditātes grupas gadījumā – 1,4. Tādējādi invaliditātes pensijas apmērs personām ar I invaliditātes grupu būs 128,00 *euro*, bet personām ar invaliditāti no bērnības – 196,30 *euro*. II invaliditātes grupas gadījumā pensijas apmērs būs 112 *euro*, bet personām ar invaliditāti no bērnības - 171,77 *euro*. Savukārt III grupas invaliditātes gadījumā pensijas apmērs nosakāms valsts sociālā nodrošinājuma pabalsta apmērā, kas ir 80 *euro*, bet personām ar invaliditāti no bērnības – 122,69 *euro*. Palielinoties invaliditātes pensijas apmēriem, palielināsies arī atlīdzību par darbspēju zaudējumu minimālie apmēri.Likuma 14.panta piektā daļa nosaka, ka, piešķirot apdrošināšanas atlīdzību (naudas izmaksas par pārejošu darba nespēju, darbspēju zaudējumu, apgādnieka zaudējumu, kā arī izmaksājot vienreizējus pabalstus un atlīdzības), par pamatu tiek ņemta apdrošinātās personas mēneša vidējā apdrošināšanas iemaksu alga. Mēnesī izmaksājamais slimības pabalsts, atlīdzība par darbspēju zaudējumu vai atlīdzība par apgādnieka zaudējumu, kā arī šā panta otrās daļas 4.punktā noteikto izmaksu kopējā summa nedrīkst būt lielāka par apdrošināšanas gadījuma iestāšanās dienā spēkā esošā valsts sociālā nodrošinājuma pabalsta divdesmitpieckāršu apmēru. Tas nozīmē, ka, lai noteiktu kopējo maksimālo izmaksājamo summu mēnesī, šobrīd ņem vērā valsts sociālā nodrošinājuma pabalsta apmēru vispārējā gadījumā – 64,03 *euro* divdesmitpieckāršā apmērā, kas ir 1600,75 *euro.*Lai arī turpmāk noteiktu vienotu slimības pabalsta, atlīdzības par darbspēju zaudējumu, atlīdzības par apgādnieka zaudējumu mēnesī un papildu izdevumu kompensācijas izmaksājamo maksimālo kopējo summu, ir nepieciešami grozījumi 14.panta piektajā daļā, lai visām personām to noteiktu valsts sociālā nodrošinājuma pabalsta vispārējā gadījumā (64,03 *euro*) divdesmitpieckāršā apmērā. Likumprojekts nosaka, ka slimības pabalsta, atlīdzības par darbspēju zaudējumu, atlīdzības par apgādnieka zaudējumu mēnesī un papildu izdevumu kompensācijas izmaksājamā kopējā summa nedrīkst būt lielāka par apdrošināšanas gadījuma iestāšanās dienā spēkā esošā valsts sociālā nodrošinājuma pabalsta, kas noteikts Valsts sociālo pabalstu likuma 13.panta pirmajā daļā minētajām personām, divdesmitpieckāršu apmēru. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk – VSAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas cietušas nelaimes gadījumā darbā vai kurām konstatēta arodslimība. Saskaņā ar VSAA sniegto informāciju 2019.gada jūlijā atlīdzības par darbspēju zaudējumu saņēmēju skaits bija 12 932, no tiem sakarā ar nelaimes gadījumu darbā – 1 824, bet sakarā ar arodslimību – 11 111. Atlīdzības par apgādnieka zaudējumu saņēmēju skaits bija 53. Savukārt 2018.gadā slimības pabalstu sakarā ar nelaimes gadījumu darbā gadījumu skaits bija 1 213, bet sakarā ar arodslimību 5 412. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **2 989 539 241** | **0** | **3 158 071 227** | **0** | **3 324 560 002** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 2 989 539 241 | 0 | 3 158 071 227 | 0 | 3 324 560 002 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **2 765 749 275** | **27 000** | **3 007 319 773** | **105 670** | **3 189 054 569** | **107 053** | **108 116** |
| 2.1. valsts pamatbudžets, tai skaitā: | 0 | 0 | 0 | 0 | 0 | 0 | 0 |
| 2.2. valsts speciālais budžets, tai skaitā: | 2 765 749 275 | 27 000 | 3 007 319 773 | 105 670 | 3 189 054 569 | 107 053 | 108 116 |
| *04.03.00 “Darba negadījumu speciālais budžets”, t.sk.:* | *55 012 285* | 0 | *62 256 941* | *17 004* | *70 395 505* | *18 018* | *19 081* |
| *-* *Atlīdzība par darbspēju zaudējumu* | *41 202 185* | 0 | *46 425 152* | *17 004* | *52 263 549* | *18 018* | *19 081* |
| *04.04.00 „Invaliditātes, maternitātes un slimības speciālais budžets”, t.sk.:* | *655 899 076* | *0* | *720 004 340* | *88 666* | *777 417 734* | *89 035* | *89 035* |
|  *-* *Darbā nodarītā kaitējuma atlīdzība* | *1 233 331* | *0* | *1 288 157* | *88 666* | *1 345 054* | *89 035* | *89 035* |
| *04.05.00 “Valsts sociālās apdrošināšanas aģentūras speciālais budžets”* | *18 871 278* | *27 000* | *18 759 678* | *0* | *18 693 478* | *0* | *0* |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **223 789 966** | **-27 000** | **150 751 454** | **-105 670** | **135 505 433** | **-107 053** | **-108 116** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 223 789 966 | -27 000 | 150 751 454 | -105 670 | 135 505 433 | -107 053 | -108 116 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 27 000 | X | 0 | X | X | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | X | X | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 18.09.2019.\*\* atbilstoši LM apstiprinātajam maksimāli pieļaujamajam valsts speciālā budžeta izdevumu apjomam 2019.-2021.gadam.**Izdevumu palielinājums** valsts sociālās apdrošināšanas speciālajā budžetā, pārskatot atlīdzību minimālos apmērus:Darbā nodarītā kaitējuma atlīdzības\*:

|  |  |  |  |
| --- | --- | --- | --- |
|   | 2020 | 2021 | 2022 |
| Skaits (vidēji mēnesī) | 465 | 467 | 467 |
| Vidējais apmēra palielinājums, EUR | 15.89 | 15.89 | 15.89 |
| Papildus līdzekļi gadā, EUR | 88 666 | 89 035 | 89 035 |

Atlīdzības par darbspēju zaudējumu\*:

|  |  |  |  |
| --- | --- | --- | --- |
|   | 2020 | 2021 | 2022 |
| Skaits (vidēji mēnesī) | 218 | 231 | 245 |
| Vidējais apmēra palielinājums, EUR | 6.50 | 6.50 | 6.49 |
| Papildus līdzekļi gadā, EUR | 17 004 | 18 018 | 19 081 |

*\*ņemta vērā VSAA statistika par atlīdzību saņēmējiem, kuru atlīdzības apmērs nesasniedz jaunos minimumus, un to vidējiem apmēriem.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Pārskatot atlīdzību minimālos apmērus, VSAA IS izmaiņām 2019.gadā nepieciešami 27 000 EUR (75 c/d, kur 1 c/d izmaksā 360 EUR), ko plānots nodrošināt apakšprogrammas *04.05.00 “Valsts sociālās apdrošināšanas aģentūras speciālais budžets”* plānoto līdzekļu ietvaros.Ministru kabinets 2019.gada 17.septembra sēdē atbalstīja LM prioritāro pasākumu “Atbalsts minimālo ienākumu līmeņa palielināšanai”. Pasākuma nodrošināšanai ir atbalstīts papildus finansējums 2020.gadā 9 827 150 euro, t.sk. izdevumiem atlīdzībām par darbspēju zaudējumu 17 004 euro un kaitējuma atlīdzībām 88 666 euro, 2021.gadā – 9 945 809 euro, t.sk. izdevumiem atlīdzībām par darbspēju zaudējumu 18 018 euro un kaitējuma atlīdzībām 89 035 euro, 2022.gadā – 9 999 149 euro, t.sk., izdevumiem atlīdzībām par darbspēju zaudējumu 19 081 euro un kaitējuma atlīdzībām 89 035 euro.Finansējums iekļauts Labklājības ministrijas maksimāli pieļaujamajā valsts speciālā budžeta izdevumu kopējā apjomā 2020., 2021. un 2022.gadam un atbilstoši tiks iestrādāts likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam”.Pēc likumprojekta „Par valsts budžetu 2020.gadam” pieņemšanas Saeimā tiks veikti grozījumi Ministru kabineta 2009.gada 22.decembra noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”, paredzot jaunu valsts sociālā nodrošinājuma pabalsta apmēru personām ar invaliditāti, kur tiks atspoguļota ietekmes novērtēšana invaliditātes pensijām un valsts sociālā nodrošinājuma pabalstam personām ar invaliditāti. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts tiek virzīts izskatīšanai Ministru kabinetā vienlaicīgi ar likumprojektu „Grozījumi likumā “Par valsts pensijām”” .Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2020.gadam”. |
| 2. | Atbildīgā institūcija | Atbildīgā par likumprojektu „Par valsts budžetu 2020.gadam” ir Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika veiktas, jo likumprojekts izskatāms vienotā paketē ar likumprojektu „Par valsts budžetu 2020.gadam”. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

25.09.2019 10:13

1902

D.Trušinska, 67021553

Dace.Trusinska@lm.gov.lv